**BEIRATKOZÁS BALATONFÜRED VÁROS ÓVODÁIBA**

**A nemzeti köznevelésről szóló 2011.évi CXC törvény 8 §** (2) **értelmében minden gyermek abban az évben, amelynek augusztus 31. napjáig betölti a 3. életévét, a nevelési év kezdőnapjától (2020. szeptember 1-jétől) legalább napi négyórás óvodai nevelésre kötelezett.**

**Az emberi erőforrások minisztere** – a veszélyhelyzet kihirdetéséről szóló 40/2020. (III. 11.) Korm. rendeletre figyelemmel – a 2020/2021. nevelési, illetve tanévre történő óvodai, valamint általános iskolai beiratkozásról szóló 7/2020. (III. 25) EMMI határozatában (a továbbiakban: EMMI határozat) **a 2020/2021. nevelési évre történő óvodai beiratkozások vonatkozásában egyedi eljárási szabályokat határozott meg.**

**Kötelező felvételi körzettel rendelkező óvodák felvételi eljárása**

A kötelező felvételt biztosító óvoda **2020. április 21-ig** hivatalból felveszi a felvételi körzetébe tartozó valamennyi olyan gyermeket, akik vonatkozásában nem érkezett hozzá jelzés arról, hogy másik óvoda felvette volna őket.

A beiratkozáshoz szükséges iratok bemutatására a gyermek első óvodai nevelésének napján kerül majd sor.

A körzetes gyermek felvételét követően a felvételről az óvodavezető írásban értesíti az érintett szülőt.

**A nem körzetes óvodába történő jelentkezés módja**

Abban az esetben, ha a kötelező felvételt biztosító óvoda a felvételi kötelezettségének teljesítését követően a szabad férőhelyei alapján további felvételi kérelmeket is teljesíteni tud, úgy a hozzá beérkezett, nem a felvételi körzetben élő gyermekek felvételére vonatkozó szülői szándéknyilatkozatok alapján folyamatosan, **a veszélyhelyzet által megkövetelt egészségügyi szempontokra különös figyelemmel** beiratkozási beosztást készít és erről az érintett szülőt haladéktalanul értesíti.

**Szülői szándéknyilatkozatok elektronikus benyújtásának határideje: 2020. április 17.**

A szülői szándéknyilatkozatban, kérjük, tüntessék fel a kötelező felvételt biztosító óvoda nevét és címét.

Beiratkozással kapcsolatban a körzetes óvodák 2020. április 6-17-ig, H-P 8.00-12.00 között telefonon elérhetők.

A kötelező felvételi körzettel rendelkező óvoda a felvételi körzetébe nem tartozó gyermekek felvételére vonatkozóan legkésőbb **2020. április 30-ig** döntést hoz, melyről írásban értesíti az érintett szülőket, valamint a gyermek kötelező felvételét ellátó óvoda vezetőjét.

**! ! !Kérjük, hogy amennyiben gyermeke 2017. szeptember 1. és 2018. augusztus 31. között született - így a gyermek 2020. szeptember 1. és 2021. augusztus 31. között igénybe fogja venni az óvodai ellátást - szintén nyújtson be szándéknyilatkozatot a körzetes, vagy a választott nem körzetes óvoda felé 2020. április 17-ig! ! !**

**Körzettel rendelkező óvodáink:**

**Kiserdei Óvoda**

Óvodavezető: Czunamné Szabó Ágnes

E-mail:kiserdei.ovoda@chello.hu

Tel:06 30 960 5889

Cím:Park u. 11

**Mesevilág Tagóvoda:**

Óvodavezető: Leidlné Szabó Judit

E-mail:mesevilag24@gmail.com

Tel:06 70 210 2889

Cím:Hunyadi u. 24.

**Óvárosi Óvoda:**

Óvodavezető: Kovács Alíz

E-mail:vezeto@ovarosiovoda.hu

Tel:06 87 342 785

Cím:Kossuth L. u. 37.

**Tündérkert Óvoda:**

Óvodavezető: Pungor Éva

E-mail: balatonfured.ovoda3@chello.hu

Tel: 06 87 481 106

Cím: Noszlopy G. u. 18.

**Kökörcsin Tagóvoda:**

Óvodavezető: Gyurom Krisztina

E-mail: pecsely.ovoda@canet.hu

Tel: 06 87 445 064

Cím: Pécsely, Iskola u. 183.

A gyermek lakóhelye szerinti körzetes óvoda a <https://kir.hu/korzet> honlapon tekinthető meg.

Kérdés esetén a szülők e-mailben vagy telefonon fordulhatnak az óvodák vezetőihez, akik készséggel segítenek a gyermek óvodába történő beíratásának gördülékeny menetében.

**Körzettel nem rendelkező óvodába történő jelentkezés módja**

A körzettel nem rendelkező óvoda a hozzá jelentkezőknek a beiratkozást 2020. április 2 – április 20. között tartja meg. A körzettel nem rendelkező óvoda a hozzá **2020. április 17-ig beérkezett szándéknyilatkozatok** alapján folyamatosan készíti el a beiratkozások időpontjára vonatkozó beosztást, amelyről a szülőt haladéktalanul tájékoztatja; majd a gyermek felvételéről legkésőbb 2020. április 20-ig dönt, és erről írásban értesíti a gyermeket nevelő szülőt, illetve az érintett kötelező felvételt biztosító óvoda vezetőjét.

**Körzettel nem rendelkező balatonfüredi óvodák**

**Csillagkert Balatonarácsi Református Óvoda**

**Beiratkozás időpontja: 2020. április 2-9.**

Óvodavezető: dr. Bácsi Istvánné

E-mail: csillagkertovoda.aracs@gmail.com

Tel: 06 20 268 2714

Cím: Iskolalépcső u. 4.

Beiratkozással kapcsolatos minden információ a <http://aracsiref.hu/?p=876> internetes oldalon érhető el.

**Balatonfüredi Református Óvoda**

**(Jelenleg Mogyoró Óvoda, amely 2020. szeptember 1-jétől a Balatonfüredi Református Egyházközség fenntartásába és működtetése alá kerül)**

**Beiratkozás időpontja: 2020. április 2-20.**

Tagóvodavezető: Berki-Szabó Melinda

E-mail: balatonfured@reformatusisk.hu

Tel: 06 87 343 502

Cím: Mogyoró utca 1.

Beiratkozással kapcsolatos minden információ a

<https://reformatusisk.hu/wp-content/uploads/2020/03/Beiratkoz%C3%A1s_%C3%9Aj.jpg> internetes oldalon érhető el.